Javaslat A TANÁCS HATÁROZATA a tagállamok által az Európai Fejlesztési Alapba 2012-ben fizetendő pénzügyi hozzájárulásról, beleértve a 2012. évi második részletet is /* COM/2012/0387 final - 2012/0188 (NLE) */





INDOKOLÁS Az EFA-ra vonatkozó pénzügyi szabályzat 57. cikke (3) bekezdésének megfelelően ez a javaslat a következőt tartalmazza: a 2012. évi hozzájárulás második részletének összege („n+1” a fenti cikkben lefektetett állandó eljárások értelmében); Az EFA-ra vonatkozó pénzügyi szabályzat 57. cikkének (7) bekezdése szerint a fenti összegek tekintetében minden esetben külön meg kell határozni a Bizottság, illetve az EBB által kezelt összeget. Az EBB az EFA-ra vonatkozó pénzügyi szabályzat 145. cikkével összhangban megküldte a Bizottságnak az általa kezelt eszközök kötelezettségvállalásaira és kifizetéseire vonatkozó aktualizált becsléseket. Az EFA-ra vonatkozó pénzügyi szabályzat 57. cikkének (3) bekezdése szerint a Tanácsnak legkésőbb 21 naptári nappal a bizottsági javaslat előterjesztését követően döntést kell hoznia erről a határozatról, és a tagállamoknak legkésőbb 21 naptári nappal a tanácsi határozatról szóló értesítés kézhezvételét követően be kell fizetniük hozzájárulásuk második részletét. Az EFA-ra vonatkozó pénzügyi szabályzat 58. cikkének (2) bekezdése úgy rendelkezik, hogy a hozzájárulások lehívása során először a korábbi EFA-kra meghatározott összegeket kell felhasználni egymás után. Így az e javaslatban szereplő lehívások a Bizottság esetében a 10. EFA, az EBB esetében pedig a 9. EFA összegeire vonatkoznak. Végül emlékeztetni kell arra, hogy az EFA-ra vonatkozó pénzügyi szabályzat 60. cikkének (1) bekezdése úgy rendelkezik, hogy amennyiben a befizetendő hozzájárulások egy adott részletét a határidőig nem fizetik be, az érintett tagállamnak a be nem fizetett összeg után kamatot kell fizetnie, a 60. cikkben foglaltaknak megfelelően. 2012/0188 (NLE) Javaslat A TANÁCS HATÁROZATA a tagállamok által az Európai Fejlesztési Alapba 2012-ben fizetendő pénzügyi hozzájárulásról, beleértve a 2012. évi második részletet is AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel a tagállamok kormányainak a Tanács keretében ülésező képviselői közötti, a 2000. június 23-i, Cotonouban (Benin) aláírt, az afrikai, karibi és csendes-óceáni országok, valamint az Európai Közösség és tagállamai közötti partnerségi megállapodás pénzügyi jegyzőkönyve alapján nyújtandó közösségi támogatás finanszírozásáról és adminisztrációjáról, továbbá az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról létrejött belső megállapodásra[1] és különösen annak 10. cikke (1) bekezdésére, tekintettel a tagállamok kormányainak a Tanács keretében ülésező képviselői között az AKCS–EK partnerségi megállapodással összhangban a 2008–2013 közötti időszakra vonatkozó többéves pénzügyi keret értelmében nyújtandó közösségi támogatás finanszírozásáról és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra[2] és különösen annak 7. cikkére, tekintettel a 10. Európai Fejlesztési Alapra alkalmazandó pénzügyi szabályzatról szóló, 2008. február 18-i 215/2008/EK tanácsi rendeletre[3] (a továbbiakban: 10. EFA pénzügyi szabályzata) és különösen annak 57. cikke (3) bekezdésére, mivel: (1) A 10. EFA-ra vonatkozó pénzügyi szabályzat 57–61. cikkében meghatározott eljárás alapján a Bizottságnak június 15-ig indokolt javaslatot előterjesztenie, amelyben feltünteti a) a 2012. évre vonatkozó hozzájárulások második részletének összegét, valamint b) az n+1. évre vonatkozó hozzájárulásnak a tényleges igények alapján felülvizsgált éves összegét, amennyiben – a belső megállapodás 7. cikkének (3) bekezdésével összhangban – az éves összeg eltér a tényleges igényektől. (2) A Tanács a Bizottság javaslata alapján 2011. november 18-án elfogadta határozatát, amely a 2012. évre vonatkozó tagállami EFA-hozzájárulások éves összegét a Bizottság esetében 3 600 000 000 EUR-ban, az EBB esetében pedig 280 000 000 EUR-ban állapította meg. (3) A 10. EFA-ra alkalmazandó belső megállapodás 7. cikkének (3) bekezdése értelmében, amennyiben a meghatározott hozzájárulások eltérnek az EFA tényleges igényeitől, a Bizottság a hozzájárulási összegek módosítására irányuló javaslatokat nyújt be a már meghatározott felső összeghatáron belül a Tanácsnak. Mivel 2011-ben az előrejelzetthez képest kevesebb kifizetés történt és jelentős készpénzegyenleg került átvitelre 2010-ről, a Bizottság szerint indokolt kérelmét 2 600 millió EUR-ra csökkenteni. Ezzel összhangban a 2012. évre vonatkozó tagállami EFA-hozzájárulások felülvizsgált összegét a Bizottság esetében 2 600 000 000 EUR-ra indokolt módosítani. (4) A 10. EFA-ra alkalmazandó pénzügyi szabályzat 145. cikkének (1) bekezdésével összhangban az Európai Beruházási Bank megküldte a Bizottságnak az általa kezelt eszközök kötelezettségvállalásaira és kifizetéseire vonatkozó frissített becsléseket. (5) A 10. Európai Fejlesztési Alap (a továbbiakban: EFA) pénzügyi szabályzata 58. cikkének (2) bekezdése úgy rendelkezik, hogy a hozzájárulások lehívása során először a korábbi EFA-kra meghatározott összegeket kell felhasználni. Következésképpen a 10. EFA-ra vonatkozó pénzügyi szabályzat 58. cikkének (2) bekezdése szerint a 9. EFA-ból is indokolt pénzeszközöket lehívni, ELFOGADTA EZT A HATÁROZATOT: 1. cikk A 2012. évre vonatkozó tagállami EFA-hozzájárulások éves összegét 2 880 000 000 EUR-ban rögzítik (a Bizottság esetében 2 600 000 000 EUR, az EBB esetében pedig 280 000 000 EUR). 2. cikk A mellékletben található táblázat tartalmazza a tagállamok által a 2012. évre szóló hozzájárulások második részleteként a Bizottságnak és az EBB-nek fizetendő összegeket. 3. cikk Ezt a határozatot elfogadásának napjától kell alkalmazni. 4. cikk Ennek a határozatnak a tagállamok a címzettjei. Kelt Brüsszelben, -án/-én. a Tanács részéről az elnök MELLÉKLET Az EFA-hozzájárulások második részlete 2012-re (EUR-ban) [1] HL L 317., 2000.12.15., 355. o. [2] HL L 247., 2006.9.9., 32. o. [3] HL L 78., 2008.3.19., 1. o.